Z A P I S N I K

38. REDNE  LETNE  SKUPŠČINE
NAMIZNO - TENIŠKE  ZVEZE  SLOVENIJE

Ljubljana, 12.06.2009 (17.00)
Navzoči delegati z glasovalno pravico: 
Janez Petrovčič (NTK Preserje, Preserje), Zdenko Švab (NTS Arrigoni, Izola), Miloš Peperko Živkovič (NTD Kajuh Slovan, Ljubljana), Janez Bončina (NTK Logatec, Logatec), Darijan Vizjak (PPK Rakek, Rakek), Robert Smodiš (NTK Kema, Puconci), Mirko UNGER st.  (NTK Sobota, Murska Sobota), Alfred VODUŠEK (NTK Tempo Velenje, Velenje), Božo ŠETINA (NTK Fužinar, Ravne na Koroškem), Aleksander ROZMAN (NTK Ljubljana, Ljubljana), Dušan JAUH (NTK Merkur, Kranj), Bojan RAK  (NTK Olimpija, Ljubljana), Mitja ŽUPANEK (NTK Ljutomer, Ljutomer), Janez STIBRIČ (ŠD PARTIZAN MENGEŠ – NTS EDIGS MENGEŠ, Mengeš), Marjan ORAŽEM (NTK MELAMIN, Kočevje), Mirjana RAMŠAK (NTK SPIN ŠOŠTANJ, Šoštanj), Bojan PAVIČ (NTK VESNA, Ljubljana), Jano RANT (NTK ŠKOFJA LOKA, Škofja Loka), Jernej JEDLOVČNIK (NTK KRKA, Novo mesto), Franc USENIK (MRNTZ LJUBLJANA, Ljubljana).
Navzoči delegati brez glasovalne pravice: 

Ni bilo takih delegatov.

Člani IO NTZS: 
Polona ČEHOVIN SUŠIN,  Marjan ŠIRAJ,  Igor PETROVČIČ.
NTZS:
Danijel ŠARLAH.
Ostali prisotni:  
Anton SVETE(Nadzorni svet), Miro LESKOVEC (Komisar SNTL), Iztok KLANČAR.
Predlog dnevnega reda:
1. Otvoritev

2. Sprejem dnevnega reda in izvolitev organov skupščine

3. Sprejem in potrditev zapisnika 37. redne letne skupščine z dne 07.06.2008
4. Poročilo verifikacijske komisije

5. Poročila o delu vseh organov Skupščine in komisij
6. Sprejem zaključnega računa za leto 2008
7. Sprejem finančnega načrta za leto 2009
8. Sklep o načinu nadomestnih volitev
9. Volitve 

10. Razno

11. Razglasitev Rezultatov

12. Zaključek skupščine NTZS

K točki 1.
Polona Čehovin Sušin izvede otvoritev 38. redne letne skupščine NTZS. Zaradi nesklepčnosti se počaka še pol ure, da se pogoji za izvedbo skupščine zadovoljijo (tretina od 45 klubov). 

K točki 2.
V skladu s Poslovnikom o delu skupščine so predlagani naslednji organi skupščine in njihova sestava:

· delovno predsedstvo

 Polona Čehovin Sušin (delovni predsednik), člana: Alfred Vodušek, , Igor Petrovčič
· verifikacijska komisija
Božo Šetina, Bojan Pavič, Mitja Županek
· volilna komisija
Janez Bončina, Darijan Vizjak, Jano Rant
· zapisnikar 
      Danijel Šarlah

· overovatelja zapisnika
           Janez Stibrič, Franc Usenik
SKLEP: 

Organi skupščine in njihova sestava se sprejmejo.

Sklep je bil soglasno sprejet.

Pri razparavi o dnevnem redu je prišlo do predlogov s strani g. Šetine in g. Bončine glasovanje o zaupnici I.O-ju, ki se naj uvrsti na 7. točko po poročilih vseh organov in komisij.  Tudi g. Stibrič in g. Svete podata svoje predloge.
SKLEP: 

Sprejme se dnevni red skupščine, s tem, da se doda točko 7. Glasovanje o zaupnici I.O. .
Sklep je bil soglasno sprejet.
K točki 3.

Polona Čehovin Sušin  da na glasovanje zapisnik 37. Redne letne Skupščine  z dne 07.06.2008.
g. Unger Mirko poda pripombo na zapisnik, da ni bil na spisku prisotnih na 37. Redni letni skupščini.  
SKLEP:

Sprejme se zapisnik 37. Redne letne skupščine z dne 7.06.2008, z dopolnitvijo, da se uvrsti na spisek prisotnih  g. Unger Mirka.
Sklep je bil soglasno sprejet.

K točki 4.

Božo Šetina  v imenu verifikacijske komisije sporoči, da je bilo oddanih 20 glasovnic. V tem trenutku skupščina ni bila sklepčna. V skladu s 15. členom pravilnika, se je po preteku 30 minut ponovno ugotavljala sklepčnost. Sklepčnost skupščine je potrjena.

K točki 5.

Polona Čehovin Sušin  odpira razpravo v zvezi s poročili.

Polona Čehovin Sušin pojasni, da so bila vsa poročila obravnavana na IO in poslana vsem klubom pravočasno. Predlaga, da damo v razpravo poročila komisij in organov NTZS delegatom skupščine. Daje besedo g. Antonu Svetetu – predsedniku nadzornega odbora, ker njihovo poročilo ni bilo posredovano za uvrstitev v gradivo, ampak je bilo  razdeljeno na skupščini.

Tone Svete je podal izčrpno poročilo NO, ki ga je detaljno utemeljil delegatom. NO ne daje pozitivnega mnenja k zaključnemu računu 2008. Poročilo daje delegatom v razpravo.

Božo Šetina sprašuje kaj je s članom NO g. Koratom. Sklepi o katerih glasuje skupščina naj bojo konkretni.
Alfred Vodušek  poda svoje mišljenje glede delovanja I.O.–ja, ter pojasni nekaj stvari okoli finančnega vprašanja (plače redno zaposlenih, honorarno zaposlenih, trenerji reprezentanc). Problem je višina dolga.
Polona Čehovin Sušin pojasni stroške glede ženske reprezentance (trener do  OI Peking), ter finančne izdatke glede honorarnega delavca.
Janeza  Bončino zanima, kaj je s sredstvi, ki naj bi se vrnili OKS-u.
Polona Čehovin Sušin pojasni, da so bila sredstva namenjena za priprave olimpijskim kandidatom, ki pa smo jih z neuvrstitvijo kandidatk  na O.I. presegli.

Danijel Šarlah pojasni zadevo v zvezi O.I., ter pojasni nekaj stvari v zvezi z višino dolga za leto 2008.
Darijan Vizjak omeni, da manjko ni tako strašen, saj bi ga z minimalnimi vložki s strani I.O.-ja ali komisije za marketing lahko izničili. 

Robert Smodiš omeni, da sponzorskih sredstev če jih pač ni ne moremo trošiti. Situacijo lahko rešimo le, da potegnemo črto in gremo na novo naprej. 
Mirko Unger  opozori na velik manjko, ki ga bo treba sanirati s sanacijskim programom. Poda predlog za zmanjšanje porabe za 20% na vseh področjih. Omeni tudi izredno generacijo mladih igralk in igralcev za katere pa ni sredstrev.
Bojan Pavič pojasni svoje mišljenje, naj se razprave odvijajo z rešitvami ne pa z obrekovanjem. Predlog za nezaupnico je že na dnevnem redu, vendar se sprašuje, kdo naj bi bili ljudje v I.O.-ju in kakšna je njihova funkcija. 
Polona Čehovin Sušin poda pojasnilo glede porabljenih sredstev za mladino. 
Mirko Unger  ponovno razlaga porabo sredstev na pogonu za mlade.
Alfred Vodušek pojasni sestavo I.O.-ja in tudi delovanje člana iz Velenja. Urgentno bi bilo krizo urediti z predsednico s primernim sanacijskim programom. Omeni tudi delo sekretarja.  
Danijel Šarlah pojasni zadevo glede preseganja sredstev na zadevo v zvezi O.I. ter pojasni nekaj stvari v zvezi z višino dolga za leto 2008.
Marjan Širaj  gleda v naprej. Poročilo naj bi bila osnova za bodoče ukrepe. Predstavi delovanje I.O.-ja glede pridobivanja financ. Svetuje naj se naredi analiza glede upravičenosti zaposlenih (tudi višina plač).
Franc Usenik omeni nekaj iz zgodovine I.O.-ja (predsednica, marketinška komisija). 
Tone Svete pove, da je N.O. podal poročilo tako kot je. Gledati je treba naprej, kako se bodo porabila sredstva, ki so na voljo. Treba je narediti realne programe in jih finančno opredeliti po SM. 

Dušan Jauh pozitivno oceni natančno poročilo N.O., Omeni, da je rezultat o zaupnici I.O.-ja znan, pogovarjamo pa se o bodočnosti, kjer vidi posameznika ali ekipo, ki bo vodila NTZS v boljše čase.
Robert Smodiš omeni, da  se iz poročila N.O. da razbrati, kako naj se ne dela. Treba bo varčevati na vseh področjih. Smatra, da se moramo opreti na sebe, saj čakanje na sposobnega menagerja ali ekipo, ki bi prišla sama od sebe je nerealno pričakovati, to lahko pričakujemo šele ko bo stanje dobro. Smatra, da I.O. ni več v operativni funkciji, zato predlaga skupino ljudi, ki bo operativno vodila NTZS do skupščine, ki naj bi se zgodila v septembru. Odsvetuje pasivnost in predlaga takojšne spremembe.
Polona Čehovin Sušin pove bolj kot članica I.O. skozi določene neformalne pogovore, razgovore in srečanja tistih, ki jim ni vseeno. Skrbi jo, kako bo šla stvar naprej. Poda podatek iz 2003, da je bilo finančno stanje izredno težko, vendar se je zadevo v roku dveh let saniralo kljub neprijaznim prijemom, ki jih je bilo potrebno izvesti. Predvideva, da bo tokrat težje, saj je že sedaj program zelo skop, zato ga bo težko reducirati ne da bi zajel tiste najbolj vitalne nastope reprezentanc. Omeni naše nastope v letu 2008, ki so bili maloštevilni razen izjem (Bojan Tokič). Skozi pogovore so si bili enotnega mnenja, da bi se želeli zbrati v eni komisiji (tri do pet članov), ki bi v najkrajšem možnem času pripravila sanacijski program in izvedbo izredne volilne skupščine. Omeni še prevetritev naših aktov, ki so neživljenski in otežujejo delo znotraj NTZS.  
Božo Šetina sprašuje kaj je s honorarji mladinskih kapetanov.
Tone Svete pojasni, da honorarji niso izplačani, da pa bojo izplačani takoj, ko bo to mogoče.   
Bojan Rak se javi kot državni kapetan, ki pojasni zadeve okrog honorarjev za članske kapetane. Pojasni, da je kot predsednik SS-a predlagal honorarje tudi za mladinske kapetane, za katere pa morajo urediti status za izplačevanje. Zato ne dovoli, da se ga v poročilu NO omenja z imenom  za simboličen honorar, ki ga opravlja. Poudari, da je bil edini neprofesionalni kapetan na O.I. in da je honorar v primerjavi z ostalimi panogami smešen.  Opozori na prihajajoče evropsko prvenstvo in priprave in organizacijo, kaj bo s tem saj novih ljudi ne bo mogoče najti do septembra in obstaja bojazen, da se bo šlo na prvenstvo brez priprav. 
Polona Čehovin Sušin pojasni, da se poročilo bere drugače, če je nekdo omenjen z imenom, vendar misli, da ni bilo to predstavljeno kot očitek ali razprava o višini honorarja. Objasni, da tudi določene akcije v preteklosti niso bile potrjene. Pojasni, da se v tem trenutku rešuje akutna situacija (MP mladi in člansko EP).
Bojan Rak pojasni, da tudi v preteklosti ni bilo kaj potrjenega pa se je vseeno šlo (EP Sankt Petersburg 2008).

Polona Čehovin Sušin pojasni, da je očitno, da imajo kapetani polno zaupanje.
Darijan Vizjak pojasni, da je bilo do EP v Terniju s strani plačano vse, da je pa letošnja sezona večinoma samoplačniška. Uradno se nista odpovedala honorarju, ki bo uradno plačano, ko bodo sredstva, medtem ko v letošnji sezoni ne dobita niti dnevnic, saj so tekmovanja samoplačniška. Obstojajo dokumenti in računi, ki so osnova za izplačilo. Problem vidi v tem, da denarja ni.  
Bojan Rak protestira nad poročilom N.O., saj čim je poročilo, ki je izdano z imeni izdano tudi za javnost. Stvar pogodb, plač in honorarjev je stvar med dvemi osebami, ki so to podpisale. Pravi, da je to kršenje človekovih pravic, saj so omenjena imena. Omeni, da se bo konkretno pozanimal o pravilnosti poročil. Omeni še g. Korat Edija, ki je na spisku, čeprav je odklonil sodelovanje v N.O.. 

Tone Svete pojasni, da je g. Korat na spisku ni pa podpisan. Odgovarja g. Raku, da je po 5.členu delovanje NTZS javno. Smatra, da imajo vsi člani NTZS pravico na vpogled podatkov. Pojasni, da je napisal samo tiste podatke, ki so na aktih, ki jih je pregledoval. N.O. ni osporaval niti v eni točki višine, ampak le izplačevanje honorarjev. 

Bojan Rak protestira nad omembo z imeni, ne pa glede višine honorarja.
Polona Čehovin Sušin predlaga, da gremo z poročili naprej.
Poročilo Disciplinske komisije ja bilo podano v gradivu; g. Privšek se je opravičil.
Poročilo Komisije za marketing ni.

Poročilo Za mednarodno sodelovanje ni.

Poročilo Strokovnega sveta ni bilo uvrščeno v gradivo, saj je bilo poslano že pred razpisom za skupščino, vendar je bilo dostavljeno klubom.

Božo Šetina sprašuje zakaj ni omenjen v poročilu odstop članske ženske selektorke.
Zdenko Švab pojasni svoj vzrok za odstop, medtem ko je za odstop selektorke dobil informacijo štiri tedne zatem.

Poročilo Združenja trenerjev je bilo podano v gradivu.

Janeza  Bončino zanima, zakaj je trenerska organizacija »one man band«. Zadeva naj se razreši po pravilniku.
Polona Čehovin Sušin predlaga, da se uredi zadevo po pravilniku, če pa to ni smiselno, se naj gre v spremembo pravil.

Poročilo Združenja sodnikov je bilo podano v gradivu; g. Krnc se je opravičil (EP veterani).
Janeza  Bončino sprašuje, kaj je z licencami, spiski…

Marjan Širaj pojasni, da so spiski na seminarjih in da je delovanje saj kar se tiče njegovega kluba v redu. Za morebitne nepravilnosti, pa naj se obrnejo na predsednika g. Krnca preko e-maila.  

Bojan Pavič pa se strinja z g. Bončino in pravi, da na domači sceni zadnjih 10 let ni bilo narejeno nič. Pripombe ima nad potrdili, izkaznicami.

Igor Petrovčič se strinja z predhodnikom, da se sodniške članarine ne urejajo pravilno. Spremeniti bo treba pristop k realizaciji članarin. Višina pobranih članarin je v primerjavi s številom sodnikom premajhna. Opozoriti je treba predsednika na probleme.
Mirko Unger opozori na neskladje med prihodki in odhodki pri sodniški organizaciji. Smatra, da če sodniki potujejo na turnirje, da si to zaslužijo tudi trenerji, ki imajo konec koncev tudi boljšo finančno situacijo.    
Janez  Bončina predlaga spremembo pravilnika o sodniški organizaciji, saj ni nikjer zasledil podatkov o volilni skupščini.
Polona Čehovin Sušin potrdi še enkrat idejo o prevetritvi naših aktov.
Darijan Vizjak omeni, če se velja sklep trenerske organizacije glede sredstev, ki so jih dodelili mladini.
Tone Svete pojasni, da bo treba sredstva po novem sredstva razdeliti, kako pa bodo določili organi NTZS.

Poročilo Združenja igralcev nismo prejeli. Ker pa iz preteklosti ostajajo odprte naloge jim predsedujoča izreka opomin.

Poročilo Registracijske komisije je bilo podano v gradivih.

Poročilo Tehnične komisije ni bilo podano v gradivih.

Janez  Stibrič  je ustno pojasnil delo TK. Delo poteka vestno in v rokih, ki so zadolženi, da pa s strani I.O.-ja določene stvari stojijo.

Polona Čehovin Sušin pojasni, da pripomb I.O. ni dobil v obravnavo gradiv, ki so nekje zastala. Zagotovo, pa je to tudi posledica premalo sej I.O.-ja.
Mirko Unger vpraša ali je lanska sezona regularna.

Marjan Širaj pojasni, da če jo potrdi skupščina, ki je najvišji organ, da je potem potrjena.
Alfred Vodušek pojasni, da je bil koledar za sezono 08-09 potrjen. Pojasni še zadeve okrog sodnikov, da kot pravi prisotni dobijo nekaj občutka za to zadevo. 
Darijan Vizjak sprašuje, če so bili programi za leto 2008-09 sprejeti.

Polona Čehovin Sušin pojasni, da vsebinsko ja, finančno pa ne.
Božo Šetina ugotavlja, da bo prišlo do pravnih zapletov pri sprejemanju organizatorjev za tekmovanja. Njegov klub ni zadovoljen z dodelitvijo tekmovanj.  

Polona Čehovin Sušin pojasni, da je I.O. sprejel na predloge raznih komisij in organov mnogo sklepov prav na hitro, ki pa so finančno bili nepokriti.
Janez  Bončina predlaga, da se s sklepi počaka do eventuelne razrešitve I.O.. Potem lahko rečemo, da je zveza v krizi, tako, da naj se sestavi 3-članski odbor, ki bo vodil zvezo do daljnega. Vsa obstoječa pooblastila se ukinejo.

Polona Čehovin Sušin pojasni, da ja potemtakem treba sprejeti sklep o tem, saj se očitno nakazuje da I.O. ne bo dobil zaupnice.

Poročilo Liga odbora je ja bilo podano v gradivih. 

Igor Petrovčič pojasni, da je na skupščini združenja ligašev prišlo do sprememb glede prijave igranja v SNTL. Zato naproša vse klube, da se tega držijo.

Miro Leskovec pojasni, da je prišlo do sprememb  tudi glede časa igranja, ki pa je pogojeno z dogovorom med dvema kluboma. Spremembe naj potrdi I.O. ali pa skupščina.

Poročilo Komisije za rekreativni namizni tenis je bila podana v gradivih.

Poročilo Komisije za ŠŠD namizni tenis je bila podana v gradivih.

Polona Čehovin Sušin preveri sklepčnost skupščine.
Sklep 1: Poročila  organov in komisij za leto 2008 se paketno sprejmejo.
Sklep je bil soglasno sprejet. Poročila za leto 2008 so sprejete.

Sklep 2: Sprejme se tekmovalni sistem za sezono 2008-09 in uredi vse potrebno za nastop na EP za mlade in EP za člane za leto 2009. Potrdi se tudi izvedba MOPS-a 2010.
Sklepi so bili soglasno sprejeti.
Sklep 3: Sprejme se predlog propozicij SNTL že za tekmovalno sezono 2009-10.

 Sklep je bil soglasno sprejet.
K točki 6.

Polona Čehovin Sušin  odpira razpravo sprejemu zaključnega računa za leto 2008.
Polona Čehovin Sušin pojasni, da so bila gradiva dostavljena in obrazložena že s strani N.O.. Pojasni tudi g. Bončini o participacijah klubov na različna S.M.. 
Božo Šetina sprašuje o odpisu določenega dela sredstev (dolgovi klubov iz preteklosti).
Polona Čehovin Sušin pojasni, g. Šetini zadeve okrog odpisa.

Franc Usenik pojasni, da se klubi morajo zavedati, da je treba račune poravnati. Apelira na predsednike, saj oni po zakonu o športu  odgovarjajo z svojim osebnim premoženjem.
Prisotni razmišljajo o kaznovanju klubov neplačnikov.

Polona Čehovin Sušin pojasni, da bi bilo za kaznovanje klubov sprejeti nova ali popraviti obstoječa pravila. 

Mirko Unger opozori, da so v naših pravilnikih že obstojajo ta pravila.

Razvije se debata o možnostih izterjave plačil in kaznovanju klubov neplačnikov.  
Sklep 4: Sprejme se zaključni račun za leto 2008 (bilanca stanja, poslovni izid).
Sklep je bil sprejet (17 za, 3 glasovo proti).

Sklep 5: Med gradiva naj se uvršča tudi Poslovno poročilo in pojasnila računovodstvenih izkazov.
Sklep je bil sprejet soglasno.

Janez  Bončina pojasni, da bi NTZS morala imeti pravilnik o finančnem poslovanju in varovanju osebnih podatkov.
Sklep 6: Strokovna služba naj pripravi pravilnik o finančno-materialnem poslovanju in računovodstvu.
Glasovanja za ta sklep ni bilo.
Božo Šetina podaja predlog sklepa za zaupnico I.O.-ju. Poda tudi predlog za tričlansko komisijo, ki bi nastopila v slučaju nepotrditve I.O.-ja.

Razvije se debata okrog legitimnosti nove komisije. Sezona se nadaljuje in treba se je zavedati posledic, če redne stvari ne bodo funkcionirale. 

Janez  Stibrič pojasni, da je skupščina dolžna imenovati vršilca dolžnosti, ki opravlja naloge do izrednega sklica skupščine, kjer se postavijo novi organi.
Polona Čehovin Sušin predlaga, da se določi rok za sklic izredne skupščine na pobudo tretjine članstva, ki je prisotno, formira se komisija, ki prevzame operativno vodenje NTZS, prekličejo se vsa individualna pooblastila, ki so bila dana do sedaj. Misli, da je to kompromisen predlog za vodenje v tem prehodnem obdobju.

Pride do mišljenj, da brez odstavitve I.O.-ja to ni izvedljivo, saj to pravno ne zdrži. Odgovorna oseba pa naj odgovarja s svojim premoženjem.  
 Janez  Stibrič pojasni, da je treba dati na glasovanje predlog g. Šetine, kako bo pa naprej je odvisno od rezultata glasovanja. Če bo izglasovana nezaupnica, se pač imenuje sanacijska ekipa, ki bo pripravila vse potrebno za sklic izredne skupščine, ter prevzela nase naloge, ki jih opravljajo organi NTZS za dobo do izredne skupščine.
Delegat se sprašuje kaj je s prevzemom odgovornosti te ekipe.

Sklep 7: Glasovanje o zaupnici I.O.-ju.
Sklep o zaupnici I.O.-ju ni bil potrjen (11 proti, 4 vzdržani).

Polona Čehovin Sušin predlaga, da se imenuje vršilca dolžnosti in določiti datum naslednje izredne volilne skupščine.
Božo Šetina podaja predlog, da se za vršilca dolžnosti imenuje Antona Sveteta.

Anton Svete se s prevzemom funkcije strinja, rabil pa bi ekipo treh članov, ki bi bila pravno formalno potrjena. Ekipa naj bi prevzela vodenje do sklica izredne skupščine, ki bi lahko bila tudi volilna. Ekipa treh do petih članov je sposobna izpeljati neke ukrepe, nikakor pa se ne obvezuje niti on niti ekipa, da bi pripravljala sanacijski program oziroma, da bi odgovarjala za kakršnekoli posledice ki so, niti da bi ta ekipa zbirala finančna sredstva. Sprašuje pa se, če lahko to funkcijo opravlja kot predsednik N.O..

Božo Šetina pojasni, da lahko opravlja to funkcijo.
Polona Čehovin Sušin pojasni, da je razrešen I.O. in njegova telesa. 

Božo Šetina pojasni, da je razumel Sveteta, da je privolil v opravljanje funkcije. Predlaga pa tudi da g. Svete predlaga sestavo svoje ekipe, kar bo vsekakor podprl.
Janez  Stibrič se sam javi za pomoč v ekipo. Pojasnjuje tudi svoje videnje glasovanja, ki naj bi bila tudi nezaupnica predsednici NTZS, ki je članica I.O.-ja. Če mislite, da temu ni tako potem predlaga še eno glasovanje o nezaupnici predsednici. Predlaga tudi datum 28.08.2009. Pojavi se več datumov za izvedbo skupščine.

Miro Leskovec pripomne, da je ukinitev vseh komisij nedopustno, saj se bodo vse stvari ustavile. Komisije morajo ostati, saj so delale, delal ni I.O..  
Polona Čehovin Sušin pojasni, da je praksa, da v prehodnem obdobju telesa in komisije nadaljujejo z delom. 
Darijan Vizjak predlaga v komisijo Polono Čehovin Sušin.
Polona Čehovin Sušin je pripravljena sodelovati, vendar zaradi dogovora z novim delodajalcem ne sme imeti nobene funkcije. Pripravljena je sodelovati na področjih kjer bi jo rabili.
Igor Petrovčič predlaga v komisijo še Šarlaha, ki je zaposlen na NTZS.
Polona Čehovin Sušin predlaga še Širaja in Vizjaka.

Predlagali so še Smodiša, ki pa je odklonil.

Sklep 8: V prehodnem obdobju do sklica izredne skupščine začasno vodenje zveze prevzame tri članska ekipa: Svete, Stibrič, Vizjak in da bo izredna skupščina sklicana v prvem tednu v septembru 2009. 
Sklep je bil sprejet  (14 za, 1 proti, 5 vzdržanih).

Polona Čehovin Sušin poziva vse klube, da se najde za novo mandatno obdobje malo bolj zainteresirana ekipa, oziroma ekipa, ki bo bolj dejavna in predana delu. kot je bila naša v pravkar izteklem mandatu.

Razvije se debata o finančnem načrtu za leto 2009. Pregledati je treba kaj rabimo pod nujno. Pripravi naj se predlog finančnega načrta do septembrske  skupščine, 

Franc Usenik  pa pove, da po štiri urni razpravi pogreša debato o sami kvaliteti namiznega tenisa, saj bo brez tega težko pridobiti sredstva za namizni tenis, ki pa so potrebna za razvoj. Omeni še, da bo potrebno povečati število treningov, saj se po njegovem mišljenju trenira premalo. Razmišlja o spremembah (liga…).   
Sklep 9: Finančni načrt se pripravi do naslednje izredne skupščine.
Sklep je bil sprejet  (19 za, 1 vzdržan).

Točke 8. In 9. so nepotrebne.

K točki 10.
Alfred Vodušek  se zahvali za zaupanje v preteklosti in želi uspeh novi ekipi. Omeni, pa tudi, da je pričakoval zahvalo NTZS-ja za izvedbo desetih MOPS. 
Marjan Širaj  se zahvali za zaupanje v preteklosti in želi uspeh novi ekipi. Skušati pridobiti čim več mladih in starih, saj je namizni tenis šport, ki se lahko igra celo življenje.

Anton Svete  se zaveda težke naloge, vendar je prepričan, da bodo nekaj storili. S finančnimi sponzorskimi sredstvi se ne bodo posebno ukvarjali, ker so dopusti in ni primeren čas za to. Omeni sredstva za leto 2009, ki sicer še niso fiksna vendar bo komisija naredila plan za porabo. Znesek se ne sme presegati, razen v slučaju dodatnih sredstev.
Bojan Rak   se zahvaljuje Bojanu Tokiču za izjemen rezultat na SP; darilo bo dobil priložnostno od članske ekipe.
Polona Čehovin Sušin poziva skupščino da izreče čestitke za uspeh Bojana Tokiča na SP, ter se ga primerno nagradi.

 Sklep 10: Primerno naj se nagradi  igralca Bojana Tokiča in njegovega trenerja za uspeh na SP v Yokohami 2009.  
Sklep je bil sprejet soglasno.

Polona Čehovin Sušin se zahvali vsem delegatom za udeležbo na skupščini. Pozdravi vse prisotne z besedami: »Gremo optimistično naprej«.

Skupščina je bila zaključena ob 21.30.

